രാമായണം/സുന്ദരകാണ്ഡം/അധ്യായം8
രാമായണം, സുന്ദരകാണ്ഡം
                             രചന:വാൽമീകി
                             അധ്യായം 8 
                             (പുഷ്പക വിമാനവർണ്ണന)

     
     സ തസ്യ മദ്ധ്യേ ഭവനസ്യ സംസ്ഥിതം 
     മഹദ്വിമാനം മണിവജ്രചിത്രിതം  
     പ്രതപ്തജജാംബൂനദ ജാലകൃത്രിമം 
     ദദർശ വീരഃ പവനാത്മജഃ കപിഃ 
     
     തദപ്രമേയാ പ്രതികാരകൃത്രിമം 
     കൃതം സ്വയം സാധ്വിതി വിശ്വകർമ്മണാഃ 
     ദിവം ഗതം വായുപഥപ്രതിഷ്ഠി തം 
     വ്യരാജതാദിത്യപഥസ്യ ലക്ഷ്മിവത് 
     
     ന തത്ര കിഞ്ചിന്ന കൃതം പ്രയത്ന്നതോ 
     ന തത്ര കിഞ്ചിന്ന മഹാർഹ രത്_നവത് 
     ന തേ വിശേഷാ നിയതാഃസുരേഷ്വപി 
     ന തത്ര കിഞ്ചിന്ന മഹാവിശേഷവത് 
     
     തപസ്സമാധാനപരാക്രമാർജ്ജിതം 
     മനസ്സമാധാന വിചാരചാരിണം
     അനേകസംസ്ഥാന വിശേഷനിർമ്മിതം 
     തതസ്തത സ്തുല്യ വിശേഷദർശനം  
     
     വിശേഷമാലംബ്യ വിശേഷസംസ്ഥിതം 
     വിചിത്രകൂടം ബഹുകൂടമണ്ഡിതം 
     മനോഽഭിരാമം ശരദിന്ദുനിർമ്മലം 
     വിചിത്രകൂടം ശിഖരംഗിരേര്യഥാ 
     
     വഹന്തി യം കുണ്ഡലശോഭിതാനനാഃ 
     മഹാശനാ വ്യോമചരാ നിശാചരാഃ 
     വിവൃത്തവിധ്വസ്ത്ത വിശാലലോചനാഃ 
     മഹാജവാ ഭൂതഗണാഃ സഹസ്രശഃ 
     
     വസന്തപുഷ്പോത് കര ചാരുദർശനം 
     വസന്തമാസാദപി കാന്തദർശനം 
     സ പുഷ്പകം തത്ര വിമാനമുത്തമം 
     ദദർശ തദ്വാനരവീര സത്തമഃ 

ഇതി ശ്രീമദ് രാമായണേ ആദികാവ്യേ സുന്ദരകാണ്ഡേ അഷ്ടമഃ  സർഗ്ഗഃ